Diari Oficial de la Generalitat Valenciana


Sumari del DOGV 2270, del 19-05-1994 (1994/831479)

RESOLUCIÓ de 9 de març de 1994, del director general de Qualitat Ambiental, per la qual s'atorga una pròrroga d'autorització administrativa per a realitzar l'activitat de transport de residus taxis i perillosos de titularitat aliena.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2270

Data del DOGV
:   19-05-1994

Secció del DOGV
:   ALTRES DISPOSICIONS

Número del document
:   1994/831479


Data del document
:   09-03-1994

Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 9 de març de 1994, del director general de Qualitat Ambiental, per la qual s'atorga una pròrroga d'autorització administrativa per a realitzar l'activitat de transport de residus tòxics i perillosos de titularitat aliena. [94/3052]  
Vistos els documents que es troben en l'expedient 002/92-RTP-T, instruït a instància de l'entitat mercantil Transportes Cofran, SL, representada per Francisco Ordaz Martí, en qualitat de gerent, per a la concessió de pròrroga de l'autorització administrativa atorgada per a fer l'activitat de transport de residus tòxics i perillosos.  
Vist que en data 17 de setembre de 1992, el director general de Serveis Ambientals va atorgar autorització administrativa per al transport de residus tòxics i perillosos de titularitat aliena pel termini d'un any, amb les condicions indicats en aquella resolució.  
Atès que la mercantil Transportes Cofran SL sol·licita una pròrroga de l'autorització concedida per fer l'activitat de transport de residus tòxics i perillosos, i amb aquest fi presenta la documentació compulsada i vigent dels vehicles i els certificats de formació dels conductors per al transport de mercaderies perilloses (ADR).  
Atès tot açò, resolc:  
Primer  
Atorgar una pròrroga de l'autorització administrativa concedida a l'empresa Transportes Cofran, SL, per a realitzar l'activitat de transport de residus tòxics i perillosos de titularitat aliena, referida únicament i exclusivament a les normals operacions de càrrega, transport i descàrrega.  
El contingut específic d'aquesta operació serà l'indicat en la definició que en fa la legislació vigent en la matèria.  
Segon  
No són objecte d'aquesta autorització la resta d'operacions que engloba la gestió, com ara la recollida, l'emmagatzematge, el tractament, la recuperació, l'eliminació, la reutilització, el reciclatge i la regeneració, tal com indiquen l'article 2 de la Llei 20/1986, Bàsica de Residus Tòxics i Perillosos, i l'article 3 del Reial Decret 833/88, reglament per a l'execució de l'esmentada llei bàsica.  
Tercer  
Aquesta autorització administrativa es concedeix únicament i exclusivament per a aquells residus tòxics i perillosos assimilables a les classes de matèries perilloses el transport de les quals es preveu en els corresponents certificats d'autorització per a cada vehicle, emesos pels òrgans competents en matèria de transport de substàncies perilloses per carretera.  
Quart  
Aquesta autorització s'atorga per als vehicles i els conductors que figuren en l'annex I d'aquesta resolució, i el titular de la mercantil autoritzada queda obligat a mantenir vigents en tot moment les autoritzacions i els requisits legals que per als vehicles i conductors exigeix la normativa de transport de mercaderies perilloses per carretera.  
Cinquè  
La pròrroga de l'autorització concedida és atorgada per un termini de 5 anys prorrogables en la forma que estableix el Reial Decret 833/88, de 20 de juliol, per la Conselleria de Medi Ambient amb la referència 003/T/RTP/CV, la qual haurà de figurar en cada document de control i seguiment dels residus tòxics i perillosos transportats, en les memòries i la resta de documentació que ho requeresca.  
Sisè  
La vigència d'aquesta autorització es condiciona i vincula en tot moment a la vigència de les autoritzacions i els requisits que dispose la normativa vigent en matèria de transport de mercaderies perilloses per carretera. La caducitat de la documentació indicada implica la caducitat d'aquesta autorització. El titular d'aquesta autorització haurà d'aportar les corresponents acreditacions vigents del compliment de les normes de transport indicades en aquesta Conselleria de Medi Ambient.  
Setè  
Cada vehicle està obligat a portar una còpia compulsada d'aquesta autorització concedida.  
Vuitè  
Qualsevol variació relativa als conductors i els vehicles haurà de comunicar-se a aquesta Conselleria.  
Novè  
En la neteja de les cisternes o altres recipients on s'hagen transportat els residus tòxics i perillosos, s'evitarà traslladar la contaminació a un altre medi receptor, per la qual cosa els residus resultants d'aquestes operacions hauran de ser tractats d'acord amb la seua naturalesa, i s'aportarà la documentació acreditativa que aquesta condició ha estat complerta.  
Desè  
En tot el que no s'especifica en aquestes condicions, s'hi aplicarà el que disposen les condicions estipulades per la Llei 20/1986, de 14 de maig, Bàsica de Residus Tòxics i Perillosos, i el reglament per a la seua execució, del Reial Decret 833/88, de 20 de juliol.  
Onze  
L'autorització s'entén atorgada sense perjudici de les restants llicències o autoritzacions que siguen exigibles, sense que supose cap exclusiva ni monopoli de les operacions de transport a favor de l'empresa sol·licitant.  
Dotze  
Contra aquesta resolució pot interposar recurs ordinari davant el conseller en el termini d'un mes comptador des de l'endemà de la seua publicació en el Diari Oficial de la Generalitat Valenciana.  
València, 9 de març de 1994.- El director general de Qualitat Ambiental: José M. Marugán Gacimartín.  
ANNEX I  
Llista de vehicles autoritzats  
Cisterna fixa amb motor tractor  
V-4634-CV  
V-0198-CC  
V-0389-DD  
V-4966-CD  
V-5712-CM  
V-4288-DB  
V-5988-CP  
V-0422-CU  
Cisterna desmuntable semiremolc  
V-08008-R  
V-06618-R  
V-07772-R  
V-08109-R  
V-09995-R  
V-04059-R  
V-05232-R  
V-10752-R  
Cisterna fixa amb semiremolc  
V-08229-R  
V-07573-R  
V-06412-R  
V-08386-R  
V-05824-R  
V-11985-R  
V-02804-R  
Llista de conductors amb certificat TPC-ADR  
Nom i cognoms DNI  
Manuel Moreno Sánchez 89.025.988  
Manuel Gispert Muñoz 78.469.402  
Alejandro Sanchis Cano 45.775.193  
Rafael Gandia Lifante 20 .389.034  
Juan Andrés Nohales Peñarrubia 75.993.469  
Cristobal Parreño García 96.218.919  
Jose Manuel Ruiz Jiménez 84.169.212  
Federico Ordaz Gascón 99.019.310  
Agustin Nova Mañas 118.833  
Julian Pardo Hernández 95.540.336  
Elías Francés Micó 32.087.084